Diari Oficial de la Generalitat Valenciana


Sumari del DOGV 3124, del 18-11-1997 (1997/11807)

Recurs ordinari número R.7/96. Notificació.
-------------------------------------------

### Dades del document

Número de DOGV
:   3124

Data del DOGV
:   18-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11129


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R.7/96. Notificació. [97/C11353]
  
D'acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es procedeix a la notificació de la resolució del recurs ordinari amb número de referència interna R.7/96 a BOP Promociones, SA.
  
Resolució:
  
"Examinat el recurs ordinari formulat pel senyor Enrique Fernández Iglesias contra la Resolució del Servei Territorial d'Alacant en l'expedient VP-25/95.
  
Antecedents de fet
  
Primer
  
El senyor Enrique Fernández Iglesias i el senyor Alfredo Avellaneda Ferrer van presentar davant el Servei Territorial d'Arquitectura i Habitatge d'Alacant una denúncia contra la promotora BOP Promociones SA, per cobrament de sobrepreu en la compravenda dels habitatges de protecció oficial, situats al Campello (Alacant), Urbanització Alkabir, bloc 41-E i 59-I, aquest organisme va resoldre en el sentit de l'arxiu d'actuacions, cosa que va confirmar aquesta Direcció General; davant d'aquesta resolució es va presentar un recurs contenciós administratiu, i es va dictar una sentència en data 2 de juny de 1995, en la qual s'acordava la retroacció d'expedient sancionador perquè s'entenia que existia sobrepreu en la venda.
  
Segon
  
El cap del Servei Territorial d'Arquitectura i Habitatge d'Alacant va acordar la incoació d'expedient sancionador, amb notificació del consegüent plec de càrrecs, sense que es presentaren al·legacions a aquest, per això es va entendre aquest com a proposta de resolució.
  
Tercer
  
El mencionat cap del Servei Territorial va dictar una resolució en la qual entenent l'existència d'una infracció molt greu de l'article 153.c en relació amb l'article 112 del Reglament d'Habitatges de Protecció Oficial, comesa per BOP Promociones SA, va acordar la devolució de 140.000 pessetes als denunciants per sobrepreu en la compravenda dels habitatges esmentats, en el termini de 15 dies.
  
Quart
  
Contra aquesta resolució el senyor Enrique Fernández Iglesias va presentar un recurs ordinari dins del termini i en la forma escaient, amb les al·legacions que consten en aquest.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAPPAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
El que disposen els articles 107, 110, 114, 115, 116 i 117 de la Llei de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs ordinari.
  
Tercer
  
El recurrent centra les seues al·legacions pel que fa al pagament d'interessos de la quantitat de 140.000 pessetes establida com a sobrepreu en la resolució, perquè aquesta s'incremente de forma proporcional atés el temps transcorregut, per a no sofrir un major perjudici econòmic.
  
Aquesta pretensió ha de prosperar, d'acord amb l'article 1.100 en relació amb l'article 1.108 del Codi Civil, ja que s'ha d'entendre com el pagament de danys i perjudicis per ser una quantitat de diners l'acordada en la resolució en concepte de sobrepreu, derivat de la comissió d'una infracció tipificada en el Reglament d'Habitatges de Protecció Oficial; per això cal incloure-hi el pagament dels interessos legals des del moment de la presentació de la denúncia, que es calcularà en el període d'execució.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i altra legislació de general i pertinent aplicació, resolc:
  
Estimar el recurs ordinari interposat pel senyor Enrique Fernández Iglesias, contra la Resolució del Servei Territorial d'Arquitectura i Habitatge d'Alacant de data 20 de setembre de 1995, acordant la inclusió del pagament dels interessos legals.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta resolució.
  
Per a la interposició del mencionat recurs serà requisit imprescindible que amb caràcter previ el recurrent la comunique a aquest òrgan. Tot això, d'acord amb el que preveu l'article 57.2.f (en relació amb la disposició addicional onze de la LRJAPPAC) i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, com també l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga interposar qualsevol altre recurs que estime convenient."
  
València, 26 de setembre de 1996.- El director general d'Arquitectura i Habitatge: José M.ª García Zarco.
  
Conselleria d'Obres Públiques,
  
Urbanisme i Transports